CELEX: 32018R1531
Language: lt
Date: 2018-10-10 00:00:00
Title: 2018 m. spalio 10 d. Komisijos įgyvendinimo reglamentas (ES) 2018/1531 dėl tam tikrų prekių klasifikavimo Kombinuotojoje nomenklatūroje

15.10.2018   
               
               
                  LT
               
               
                  Europos Sąjungos oficialusis leidinys
               
               
                  L 257/7
               
            
         KOMISIJOS ĮGYVENDINIMO REGLAMENTAS (ES) 2018/1531
         2018 m. spalio 10 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 10 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Apskritimo formos maždaug 305 cm skersmens plokščias lankstus gaminys iš burbulinio plastiko lakšto.
                        Gaminys pateikiamas kaip plaukimo baseino arba pliuškenimosi baseino uždangalas, kuris skirtas optimaliai vandens temperatūrai ir baseino švarai palaikyti.
                        Žr. paveikslus (*1).
                     
                     
                        3926 90 92 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3926 , 3926 90  ir 3926 90 92  atitinkančiais prekių aprašymais.
                        Gaminys nepriskirtinas 9506  pozicijai kaip plaukimo baseino arba pliuškenimosi baseino dalis arba reikmuo, nes jis neatpažįstamas kaip tinkamas naudoti vien tik arba daugiausia su plaukimo baseinais arba pliuškenimosi baseinais, kaip nurodyta 95 skirsnio 3 pastaboje. Be to, gaminys negali būti laikomas 9506  pozicijai priskirtino plaukimo baseino arba pliuškenimosi baseino dalimi arba reikmeniu, nes jis nėra būtinas naudojantis plaukimo baseinu arba pliuškenimosi baseinu, nėra skirtas tiems baseinams pritaikyti konkrečiam veiksmui atlikti, neišplečia jų galimybių ir nesudaro galimybių juos naudoti pagal konkrečią paskirtį, susijusią su jų pagrindine funkcija, kuri yra plaukimas arba pliuškenimasis (žr. 2011 m. birželio 16 d. Teisingumo Teismo sprendimo byloje Unomedical, C-152/10, ECLI:EU:C:2011:402, 29 ir 36 punktus). Uždengto plaukimo baseino arba pliuškenimosi baseino negalima naudoti.
                        Gaminys nepriskirtinas 3920  ar 3921  pozicijai kaip „plokštės, lakštai, plėvelės, folija ir juostelės“, kaip nurodyta 39 skirsnio 10 pastaboje, nes jis pateikiamas išpjautas apskritimo formos, o ne neišpjautas ar išpjautas stačiakampio formos.
                        Todėl gaminys klasifikuotinas pagal medžiagą, iš kurios pagamintas, laikytinas kitu gaminiu iš plastikų, pagamintu iš lakštų, ir jam priskirtinas KN kodas 3926 90 92 .
                     
                  
               
            
               (*1)  Paveikslai pateikiami tik dėl informacijos.